sunil gavaskar wants indian selectors to recall suresh raina and yuvraj
'యువరాజ్, రైనాలను జట్టులోకి తీసుకోండి'
2011 ప్రపంచకప్ గెలవడంలో కీలక పాత్ర పోషించిన యువరాజ్, రైనాను జట్టులోకి తీసుకోవాలని దిగ్గజ క్రికెటర్ గావస్కర్ సూచించాడు.
TNN | Updated:
Nov 13, 2017, 12:37PM IST
ఎడమ చేతి వాటం ఆటగాళ్లు యువరాజ్ సింగ్ , సురేశ్ రైనాలకు భారత జట్టులోకి తీసుకునే అంశాన్ని సీరియస్&zwnj;గా పరిశీలించాలని మాజీ క్రికెటర్ సునీల్ గావస్కర్ సూచించాడు. 2011 వరల్డ్ కప్&zwnj;ను అందించిన వీరిద్దరూ కోహ్లి నాయకత్వంలోనూ కీలక పాత్ర పోషిస్తారని అభిప్రాయపడ్డాడు. విరాట్ సేన వరుస విజయాలతో ఊపు మీద ఉంది. కానీ మిడిలా ఆర్డర్ మాత్రం ఒత్తిడికి లోనవుతోంది. ధోనీ, హార్దిక్ పాండ్, మనీష్ పాండే, కేదార్ జాదవ్&zwnj;లతో ఇప్పటికే ప్రయోగాలు చేశారు. వీరు రాణిస్తున్నారు. కానీ కొన్నిసార్లు మాత్రం చివరి ఓవర్లలో ధోనీ, కోహ్లిపై ఒత్తిడి పెరిగిపోతోందని చెప్పాడు.
అజింక్య రహానే ఓపెనర్&zwnj;గానే రాణిస్తున్నాడు. మిడిలార్డర్&zwnj;లో ఆడటంలో విఫలం అవుతున్నాడని గావస్కర్ తెలిపాడు. ఓపెనర్లు విఫలమైతే.. మిడిలార్డర్ ఒత్తిడికి లోనవుతోంది. జట్టులో శిఖర్ ధావన్ మాత్రమే ఎడమ చేతి వాటం ఆటగాడు. మిగతా వాళ్లంతా కుడి చేతి వాటం బ్యాట్స్&zwnj;&zwnj;మెనే. దీంతో వైవిధ్యం దెబ్బతింటోంది. యువరాజ్, రైనాలు మిడిల్ ఆర్డర్&zwnj;&zwnj;లో చక్కగా రాణిస్తారు. ఆఖరి ఓవర్లలో దూకుడుగా ఆడతారు.